劉昌_(天啓進士)

劉昌  ， 號瀛洲 ， 河南開封府祥符縣 （ 今河南省開封市 ） 人 ， 明末清初政治人物 ， 順治朝官至工部尚書 、 刑部尚書 。 天啓五年 （ 1625年 ） ， 登進士 ， 歷任陝西三原 、 直隷元城知縣 。 舉卓異 ， 考選浙江道御史 。 丁憂歸鄉 。 起授戶科右給事中 ， 三疏彈劾樞臣張鳳翼 、 輔臣溫體仁 ， 遂被調外任 。 崇禎十七年 （ 1644年 ） 四月 ， 李自成破北京 ， 歸降 ， 授太常寺卿 ， 隨即降清 ， 授太常寺少卿 。 順治二年 （ 1645年 ） ， 升太僕寺卿 。 順治四年 ， 授工部右侍郎 ； 順治五年 ， 爲工部左侍郎 。 此後加右都御史 。 順治八年 ， 加太子太保 。 順治十年 ， 爲工部尚書 。 順治十二年 ， 改刑部尚書 。 順治十五年 ， 再改回工部尚書 。 順治十二年 ， 加少保 。 次年加少傅 、 太子太傅 。 後乞求退休 ， 賜馳驛歸 。 卒諡勤僖 。